Erdo‘g‘an Rossiya va AQShning raketa tizimlari bo‘yicha takliflarini taqqosladi

Rossiya Turkiyaga o‘zining raketa hujumiga qarshi mudofaa majmualarini sotish bo‘yicha AQShga nisbatan yaxshiroq taklif bildirdi. Turkiya prezidenti Rajab Tayyip Erdo‘g‘an jurnalistlarga ana shunday bayonot berdi, deb xabar qildi Haberturk.
«AQSh o‘zining Patriot majmualari borasida Rossiya S-400 bo‘yicha berganidek foydali taklif bera olmadi», — dedi u.
Erdo‘g‘an shuningdek, zenit raketa majmualarini sotib olish bo‘yicha shartnoma tuzib bo‘lingani va qayta ko‘rib chiqilmasligini ta'kidladi.
«Bizda shartnoma mavjud, biz qat'iymiz», — dedi Turkiya prezidenti.
U bundan tashqari, Turkiya Anqaraga Rossiya raketa majmualari yetkazilishi borasidagi tushunmovchiliklarni muhokama qilish uchun AQSh bilan qo‘shma guruh tashkil etishini eslatib o‘tdi.
O‘zaro shartnomaga ko‘ra, Rossiya Turkiyaga to‘rtta S-400 divizionini yetkazib beradi. Shartnoma qiymati 2,5 mlrd dollarga teng.
AQSh ushbu shartnomaga qarshi chiqmoqda va Anqaraga sanksiyalar kiritish bilan tahdid qilmoqda. Vashington S-400 o‘rniga Patriot tizimini sotib olishni taklif etmoqda.